b'\n_START_ARTICLE_\nGlotnieji banginiai\n_START_SECTION_\nApra\xc5\xa1ymas\n_START_PARAGRAPH_\nGlotnieji banginiai u\xc5\xbeauga iki 15-17 metr\xc5\xb3 ir sveria 50-80 ton\xc5\xb3. Jie atpa\xc5\xbe\xc4\xafstami pagal j\xc5\xb3 siaur\xc4\x85, i\xc5\xa1lenkt\xc4\x85, vir\xc5\xa1utin\xc4\xaf \xc5\xbeandikaul\xc4\xaf, kuris suteikia gyv\xc5\xabnui giliai i\xc5\xa1lenkt\xc4\x85 \xc5\xbeandikaulio linij\xc4\x85. Kr\xc5\xabtin\xc4\x97 be rauk\xc5\xa1li\xc5\xb3, lygi. Gomurio \xc5\xa1onuose kabo po 200\xe2\x80\x93400 ilg\xc5\xb3 ragini\xc5\xb3 plok\xc5\xa1teli\xc5\xb3. Nugaros peleko neturi._NEWLINE_Jie maitinasi ma\xc5\xbeais v\xc4\x97\xc5\xbeiagyviais, pirmiausia irklakojais, nors kai kurios r\xc5\xab\xc5\xa1ys taip pat minta kriliais.\n_START_SECTION_\nPaplitimas\n_START_PARAGRAPH_\nGlotnieji banginiai gyvena \xc5\xa1altose j\xc5\xabrose, nors savo klajoni\xc5\xb3 metu jie pasiekia ir \xc5\xa1ilt\xc4\x85sias subtropik\xc5\xb3 vandenyn\xc5\xb3 dalis. Beveik visi vandenys aplinkui Arkties region\xc4\x85 yra apgyvendinti glotini\xc5\xb3j\xc5\xb3 bangini\xc5\xb3, taip pat ir didel\xc4\x97 \xc5\xa1iaur\xc4\x97s Atlanto ir \xc5\xa1iaur\xc4\x97s Ramiojo vandenyno dalis. \xc4\x8cia gyvena Pietinis tikrasis, Eubalaena japonica ir Grenlandinis banginis. \xc5\xa0ios trys r\xc5\xab\xc5\xa1ys taip pat gyvena ir Ochotsko j\xc5\xabroje ir rytin\xc4\x97se Azijos, Japonijose pakrant\xc4\x97se. \xc5\xa0i\xc5\xb3 bangini\xc5\xb3 beveik n\xc4\x97ra \xc5\xa1iaurin\xc4\x97je Rusijos pakrant\xc4\x97je. Piet\xc5\xb3 pusrutulyje, visame Piet\xc5\xb3 vandenyne prie Antarktidos, gyvena Eubalaena australis. Jo gyvenamosios vietos taip pat yra prie pietini\xc5\xb3 Australijos, dalies Piet\xc5\xb3 Amerikos ir Afrikos krant\xc5\xb3.'